Ibukunoluwa Abiodun Awosika (nee Bilkisu Abiodun Motunrayo Omobolanle Adekola onye nke a mụrụ na ụbọchị iri abụọ na anọ na ọnwa nke Disemba na aho 1962) bu nwanyi Nigeria onye na azu ahia, onye nekwu okwu na agba ume ya'na onye edemede akwukwo . Ọ na-eje ozi ugbu a dị ka Onye isi oche nke ụlọ akụ First Bank of Nigeria . Amụrụ ya dịka nwa nke atọ n'ime ụmụ asaa na Ibadan isi obodo Oyo State. Ibukun gụsịrị agụmakwụkwọ ụlọ akwụkwọ praịmarị na nke sekọndrị na St. Pauls African Church Primary School, Lagos na Methodist Girls 'High School, Yaba tupu ya aga University nke Ife (nke akpọgharịrị aha Obafemi Awolowo University ) ebe ọ gụsịrị akwụkwọ nweta asambodo B.Sc na kemistri . O nwekwara asambodo elu maka ndi gụsịrị akwụkwọ mahadum nke mbụ na nke abụọ, ya na asambodo MBA nke ọnwetara mgbe ọmechara ọtụtụ agụmakwụkwọ gbasara azụmaahịa na Lagos Business School na IESE Business School - Mahadum nke Navarra . Mgbe ọ na-arụ ọrụ mmanye otu afọ iji ijere obodo ya ozi - National Youth Service Corps Ibukun rụrụ ọrụ dị ka onye na amụ ọrụ nyocha na Akintola Williams & Co. N'ihi ịhụnanya o nwere maka ije ịhazi ụlọ ọbido kwara ọrụ na Alibert Nigeria Ltd. dị ka onye njikwa ihe ngosi.